* **Ώρες και Υπερωρίες**
* **Ωρομίσθιο**
* **Αποζημίωση Ωρών Εργασίας και Υπερωριών**
* **Συνολική διάρκεια Υπερωριών ανά εξάμηνο, και ανά υπάλληλο-εργαζόμενο.**

Στην εγκύκλιο με αρ. πρωτ. 2/1015/ΔΕΠ/5-1-2016 του Γενικού Λογι­στηρίου του Κράτους, Δ/νση Εισοδηματικής Πολιτικής (ΑΔΑ: ΨΑΕΦΗ-ΠΟ7), με θέμα: Παροχή οδηγιών για την εφαρμογή των διατάξεων του Κεφαλαίου Β΄ του ν. 4354/2015 (176 /Α΄) «Μισθολογικές ρυθμίσεις των υπαλλήλων του Δημοσίου, των Οργανισμών Το­πι­κής Αυτοδιοίκησης (Ο.Τ.Α.) πρώτου και δεύτερου βαθμού, των Νομικών Προσώ­πων Δημο­σίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των Δ.Ε.Κ.Ο. του κεφ. Α΄ του ν. 3429/2005 (Α΄ 314) και άλλες μισθολογικές διατάξεις», σελίδες 17-26, αναφέρονται τα εξής:

**Άρθρο 20**

**Αποζημίωση για εργασία καθ’ υπέρβαση του υποχρεωτικού ωρα­ρίου – Αποζημίωση για εργασία προς συμπλήρωση του υποχρεωτι­κού ωραρίου.**

Με τις διατάξεις του άρθρου αυτού ορίζεται το ύψος και ο τρόπος απο­ζημίωσης για εργασία τόσο καθ’ υπέρβαση του υποχρεωτικού ωρα­ρίου των υπαλλήλων, όσο και για εργασία προς συμπλήρωση του υπο­χρεωτικού εβδομαδιαίου. Ειδικότερα:

**Α. Αποζημίωση για εργασία καθ’ υπέρβαση του υποχρεωτικού ω­ραρίου.**

1. Η καθιέρωση με αποζημίωση εργασίας καθ’ υπέρβαση του υπο­χρεω­τικού ωραρίου των υπαλλήλων, επιτρέπεται μόνο για την αντιμετώ­πιση εποχικών, έκτακτων ή επειγουσών υπηρεσιακών αναγκών.

Η υπερωριακή απασχόληση του προσωπικού εγκρίνεται με απόφαση **του καθ’ ύλην αρμόδιου Υπουργού**, στην οποία αναφέρονται σαφή και συγκεκριμένα στοιχεία που δικαιολογούν την ανωτέρω υπερωριακή ερ­γα­σία. Στην εν λόγω απόφαση δεν απαιτείται η σύμπραξη του Υπουργού Οι­κονομικών, όπως προβλέπεται από τις ρυθμίσεις της παραγράφου 3 του άρθρου 77 του ν. 4270/2014 (Α΄ 143).

Για το προσωπικό των Αποκεντρωμένων Διοικήσεων η απόφαση κα­θιέ­ρωσης υπερωριακής εργασίας εκδίδεται από το Συντονιστή Αποκε­ντρω­μένης Διοίκησης.

Για τους Ο.Τ.Α. πρώτου και δεύτερου βαθμού η απόφαση καθιέρωσης υπερωριακής εργασίας εκδίδεται από το Δήμαρχο ή τον Περιφερειάρχη, αντίστοιχα ή το εξουσιοδοτημένο από αυτούς όργανο.

Για το προσωπικό των Ν.Π.Δ.Δ. και των Ν.Π.Ι.Δ. η απόφαση καθιέ­ρω­σης υπερωριακής εργασίας εκδίδεται από το Διοικητικό Συμβούλιο ή το όργανο διοίκησης ή το εξουσιοδοτημένο από αυτό όργανο.

Για το προσωπικό των Ανεξάρτητων Διοικητικών αρχών (Α.Δ.Α.) αρ­μόδιος για την έκδοση απόφασης καθιέρωσης υπερωριακής εργασίας του προσωπικού είναι ο Πρόεδρος ή το εξουσιοδοτημένο από αυτόν όρ­γανο.

Στις αποφάσεις αυτές καθορίζεται ο αριθμός των υπαλλήλων, το χρο­νικό διάστημα και οι ώρες υπερωριακής απασχόλησής τους μέσα στα όρια των πιστώσεων του Προϋπολογισμού τους, μη επιτρεπομένης της επιβά­ρυνσης του Προϋπολογισμού Δημοσίων Επενδύσεων.

Οι ανωτέρω αποφάσεις δημοσιεύονται στην Εφημερίδα της Κυβερνή­σεως και ισχύουν από τη δημοσίευσή τους. **Επισημαίνεται ότι ακόμη και εάν έχει παρασχεθεί υπερωριακή εργασία εκ μέρους των υπαλλή­λων πριν από τη δημοσίευση των ανωτέρω αποφάσεων στην Εφημε­ρίδα της Κυβερνήσεως, αυτή δεν μπορεί να αποζημιωθεί.**

Αύξηση των συνολικών αρχικών πιστώσεων του Προϋπολογισμού για υπερωριακή εργασία και εργασία κατά τις νυχτερινές ώρες ή κατά τις Κυ­ριακές και εξαιρέσιμες ημέρες είναι δυνατή μόνο με απόφαση του Υπουρ­γού Οικονομικών, μετά από αιτιολογημένη πρόταση του διατάκτη, με ε­ξαίρεση τους Ο.Τ.Α. πρώτου και δεύτερου βαθμού.

2. Οι ώρες της απασχόλησης καθ’ υπέρβαση του υποχρεωτικού ωρα­ρίου ορίζονται ανά εξάμηνο, **χωρίς να υπάρχει η δυνατότητα αυξομεί­ωσης μεταξύ των δύο εξαμήνων** μέσα στο έτος, ως εξής:

α. Απογευματινή Υπερωριακή εργασία

Για απογευματινή υπερωριακή εργασία μέχρι εκατόν είκοσι **(120)** ανά υπάλληλο.

Για τα πληρώματα ασθενοφόρων του Ε.Κ.Α.Β. οι ως άνω ώρες ορίζο­νται μέχρι διακόσιες (200) ανά υπάλληλο.

β. Υπερωριακή εργασία κατά τις νυχτερινές ώρες ή κατά τις Κυριακές και εξαιρέσιμες ημέρες.

Για υπερωριακή εργασία κατά τις νυχτερινές ώρες ή κατά τις Κυρια­κές και εξαιρέσιμες ημέρες, για υπαλλήλους που ανήκουν σε υπηρεσίες που λειτουργούν, βάσει νόμου (είτε βάσει διάταξης νόμου είτε με από­φαση κατ’ εξουσιοδότηση σχετικής διάταξης), είτε όλες τις ημέρες του μήνα είτε σε δωδεκάωρη ή εικοσιτετράωρη βάση, μέχρι ενενήντα έξι **(96)** ώρες για τις νυκτερινές και μέχρι ενενήντα έξι **(96)** ώρες για τις Κυριακές και εξαι­ρέσιμες ημέρες, ανά υπάλληλο.

Για το προσωπικό των Ο.Τ.Α. πρώτου βαθμού που ανήκει σε υπηρε­σίες καθαριότητας, οι οποίες λειτουργούν, βάσει νόμου, σε εικοσιτετρά­ωρη βάση, οι ως άνω ώρες ορίζονται μέχρι εκατόν ογδόντα **(180)** αντί­στοιχα ανά υπάλληλο.

3. Η ωριαία αποζημίωση υπερωριακής εργασίας των υπαλλήλων που απασχολούνται σύμφωνα με τις διατάξεις των παραπάνω παραγράφων ο­ρίζεται ως εξής:

α) Για υπερωριακή εργασία απογευματινών ωρών και μέχρι την 22η ώρα, ίση με το ωρομίσθιο (βλ. σχετικό πίνακα).

β) Για νυκτερινή εργασία εργάσιμων ημερών που παρέχεται από την 22η ώρα μέχρι την 6η πρωινή, ίση με το ωρομίσθιο αυξημένο κατά τριά­ντα τοις εκατό (30%) (βλ. σχετικό πίνακα).

γ) Για εργασία ημερήσια ή νυκτερινή, που παρέχεται Κυριακές και ε­ξαιρέσιμες ημέρες:

αα) Από την 6η πρωινή μέχρι την 22η ώρα, ίση με το ωρομίσθιο αυ­ξη­μένο κατά σαράντα τοις εκατό (40%) (βλ. σχετικό πίνακα).

ββ) Από την 22η ώρα μέχρι την 6η πρωινή, ίση με το ωρομίσθιο αυ­ξη­μένο κατά σαράντα πέντε τοις εκατό (45%) (βλ. σχετικό πίνακα).

Το ωρομίσθιο ορίζεται στο ένα διακοσιοστό ογδοηκοστό (1/280) του βασικού μισθού του μισθολογικού κλιμακίου της εκπαιδευτικής κατηγο­ρίας του κάθε υπαλλήλου.

Το ίδιο ωρομίσθιο ισχύει και για υπαλλήλους, που δεν υπάγονται στις διατάξεις του παρόντος, οι οποίοι αποσπώνται σε υπηρεσίες του Δημο­σίου, Ν.Π.Δ.Δ., Ν.Π.Ι.Δ. και Ο.Τ.Α.. Ο υπολογισμός πραγματοποιείται με βάση το μισθολογικό κλιμάκιο που αντιστοιχεί στα έτη υπηρεσίας τους, σε συνάρτηση με τα τυπικά τους προσόντα.

Δεν επιτρέπεται η καταβολή υπερωριακής αποζημίωσης στους Γενι­κούς και στους Αναπληρωτές Γενικούς Γραμματείς Υπουργείου, καθώς και στους Ειδικούς Γραμματείς Υπουργείου.

Επιτρέπεται η καταβολή υπερωριακής αποζημίωσης, σύμφωνα με τα ο­ριζόμενα στις παρ. Α1, 2 και 3, στους ειδικούς συμβούλους, ειδικούς συ­νεργάτες και επιστημονικούς συνεργάτες των Αποκεντρωμένων Διοι­κή­σεων και των Ο.Τ.Α. πρώτου και δεύτερου βαθμού.

**Β. Αποζημίωση για εργασία προς συμπλήρωση του υποχρεωτικού ωραρίου.**

Επιτρέπεται η καθιέρωση εργασίας με αποζημίωση κατά τις νυχτερι­νές ώρες ή κατά τις Κυριακές και εξαιρέσιμες ημέρες, προς συμπλήρωση της υποχρεωτικής εβδομαδιαίας, για υπαλλήλους που ανήκουν σε υπηρε­σίες που λειτουργούν, βάσει νόμου, είτε όλες τις ημέρες του μήνα είτε σε δω­δεκάωρη ή εικοσιτετράωρη βάση, με τη διαδικασία και προϋποθέσεις της παραγράφου Α1 του παρόντος.

Η ωριαία αποζημίωση των υπαλλήλων που απασχολούνται σύμφωνα με τις διατάξεις της προηγούμενης παραγράφου ορίζεται ως εξής:

α) Για εργασία νυκτερινή εργάσιμων ημερών ίση με το σαράντα τοις εκατό (40%) του ωρομισθίου.

β) Για εργασία ημερήσια ή νυκτερινή, που παρέχεται Κυριακές και ε­ξαιρέσιμες ημέρες ίση με το εξήντα τοις εκατό (60%) του ωρομισθίου.

Ακολουθούν Πίνακες με τα ωρομίσθια που προβλέπονται σύμφωνα με τα ανωτέρω:

*βλέπε επόμενη σελίδα →*

|  |  |  |  |
| --- | --- | --- | --- |
| **ΠΙΝΑΚΑΣ 3**  **ΩΡΟΜΙΣΘΙΟ ΥΠΕΡΩΡΙΑΚΗΣ ΕΡΓΑΣΙΑΣ**  **ΠΡΟΣΩΠΙΚΟΥ ΥΠΗΡΕΣΙΩΝ**  **που δεν λειτουργούν σε 12ωρη ή 24ωρη βάση** | | | |
| Μ.Κ. | Βασικός Μ.  Κλιμακίου | Ωρομίσθιο  Κλιμακίου | Για Υπερωριακή  απογευματινή εργασία  Μέχρι 22η ώρα |
| **ΚΑΤΗΓΟΡΙΑ ΥΕ** | | | |
| 1 | 780 | 2,79 | 2,79 |
| 2 | 823 | 2,94 | 2,94 |
| 3 | 866 | 3,09 | 3,09 |
| 4 | 909 | 3,25 | 3,25 |
| 5 | 952 | 3,40 | 3,40 |
| 6 | 995 | 3,55 | 3,55 |
| 7 | 1038 | 3,71 | 3,71 |
| 8 | 1081 | 3,86 | 3,86 |
| 9 | 1124 | 4,01 | 4,01 |
| 10 | 1167 | 4,17 | 4,17 |
| 11 | 1210 | 4,32 | 4,32 |
| 12 | 1253 | 4,48 | 4,48 |
| 13 | 1296 | 4,63 | 4,63 |
| **ΚΑΤΗΓΟΡΙΑ ΔΕ** | | | |
| 1 | 858 | 3,06 | 3,06 |
| 2 | 918 | 3,28 | 3,28 |
| 3 | 978 | 3,49 | 3,49 |
| 4 | 1038 | 3,71 | 3,71 |
| 5 | 1098 | 3,92 | 3,92 |
| 6 | 1158 | 4,14 | 4,14 |
| 7 | 1218 | 4,35 | 4,35 |
| 8 | 1278 | 4,56 | 4,56 |
| 9 | 1338 | 4,78 | 4,78 |
| 10 | 1398 | 4,99 | 4,99 |
| 11 | 1458 | 5,21 | 5,21 |
| 12 | 1518 | 5,42 | 5,42 |
| 13 | 1578 | 5,64 | 5,64 |
| **ΚΑΤΗΓΟΡΙΑ ΤΕ** | | | |
| 1 | 1037 | 3,70 | 3,70 |
| 2 | 1092 | 3,90 | 3,90 |
| 3 | 1147 | 4,10 | 4,10 |
| 4 | 1202 | 4,29 | 4,29 |
| 5 | 1257 | 4,49 | 4,49 |
| 6 | 1312 | 4,69 | 4,69 |
| 7 | 1367 | 4,88 | 4,88 |
| 8 | 1422 | 5,08 | 5,08 |
| 9 | 1477 | 5,28 | 5,28 |
| 10 | 1532 | 5,47 | 5,47 |
| 11 | 1587 | 5,67 | 5,67 |
| 12 | 1642 | 5,86 | 5,86 |
| 13 | 1697 | 6,06 | 6,06 |

|  |  |  |  |
| --- | --- | --- | --- |
| **ΠΙΝΑΚΑΣ 3**  **ΩΡΟΜΙΣΘΙΟ ΥΠΕΡΩΡΙΑΚΗΣ ΕΡΓΑΣΙΑΣ**  **ΠΡΟΣΩΠΙΚΟΥ ΥΠΗΡΕΣΙΩΝ**  **που δεν λειτουργούν σε 12ωρη ή 24ωρη βάση** | | | |
| Μ.Κ. | Βασικός Μ.  Κλιμακίου | Ωρομίσθιο  Κλιμακίου | Για Υπερωριακή  απογευματινή εργασία  Μέχρι 22η ώρα |
| **ΚΑΤΗΓΟΡΙΑ TΕ** | | | |
| 14 | 1752 | 6,26 | 6,26 |
| 15 | 1807 | 6,45 | 6,45 |
| 16 | 1862 | 6,65 | 6,65 |
| 17 | 1917 | 6,85 | 6,85 |
| 18 | 1972 | 7,04 | 7,04 |
| 19 | 2027 | 7,24 | 7,24 |
| **ΚΑΤΗΓΟΡΙΑ ΠΕ** | | | |
| 1 | 1092 | 3,90 | 3,90 |
| 2 | 1151 | 4,11 | 4,11 |
| 3 | 1210 | 4,32 | 4,32 |
| 4 | 1269 | 4,53 | 4,53 |
| 5 | 1328 | 4,74 | 4,74 |
| 6 | 1387 | 4,95 | 4,95 |
| 7 | 1446 | 5,16 | 5,16 |
| 8 | 1505 | 5,38 | 5,38 |
| 9 | 1564 | 5,59 | 5,59 |
| 10 | 1623 | 5,80 | 5,80 |
| 11 | 1682 | 6,01 | 6,01 |
| 12 | 1741 | 6,22 | 6,22 |
| 13 | 1800 | 6,43 | 6,43 |
| 14 | 1859 | 6,64 | 6,64 |
| 15 | 1918 | 6,85 | 6,85 |
| 16 | 1977 | 7,06 | 7,06 |
| 17 | 2036 | 7,27 | 7,27 |
| 18 | 2095 | 7,48 | 7,48 |
| 19 | 2154 | 7,69 | 7,69 |
| ΓΕΝ.  Δ/ΝΤΗΣ | 2585 | 9,23 | 9,23 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΠΙΝΑΚΑΣ 4** | | | | | | | | | |
| **ΩΡΟΜΙΣΘΙΟ ΥΠΕΡΩΡΙΑΚΗΣ ΚΑΙ ΠΡΟΣ ΣΥΜΠΛΗΡΩΣΗ ΕΡΓΑΣΙΑΣ** | | | | | | | | | |
| **ΠΡΟΣΩΠΙΚΟΥ ΥΠΗΡΕΣΙΩΝ που λειτουργούν σε 12ωρη ή 24ωρη βάση** | | | | | | | | | |
| Μ.Κ. | Β.Μ.  Κλιμα­κίου | | Ωρο­μί­σθιο  Κλι­μα­κίου | Για Υπε-ρωριακή ή απογευ­μα­τινή εργα­σία μέχρι 22η ώρα | Για Υπερω­ριακή εργα­σία από 22η ώρα μέχρι 6η πρωϊνή πέρα από την υποχρε­ωτική | Για εργασία Κυρια­κών και εξαιρεσίμων πέραν της υποχρεω­τι­κής | | Για εργασία προς συμπλήρωση της εβδομαδιαίας υποχρεωτικής | |
| Από 6η πρωϊνή – 22η ώρα | Από 22η ώρα – 6η πρωϊνή | Νυχτερινή ή εργασίμων ημερών | Νυχτερινή ή και ημερήσια Κυρια κών και εξαιρε-  σίμων ημερών |
| **ΚΑΤΗΓΟΡΙΑ ΥΕ** | | | | | | | | | |
| 1 | 780 | | 2,79 | 2,79 | 3,62 | 3,90 | 4,04 | 1,11 | 1,67 |
| 2 | 823 | | 2,94 | 2,94 | 3,82 | 4,12 | 4,26 | 1,18 | 1,76 |
| 3 | 866 | | 3,09 | 3,09 | 4,02 | 4,33 | 4,48 | 1,24 | 1,86 |
| 4 | 909 | | 3,25 | 3,25 | 4,22 | 4,55 | 4,71 | 1,30 | 1,95 |
| 5 | 952 | | 3,40 | 3,40 | 4,42 | 4,76 | 4,93 | 1,36 | 2,04 |
| 6 | 995 | | 3,55 | 3,55 | 4,62 | 4,98 | 5,15 | 1,42 | 2,13 |
| 7 | 1038 | | 3,71 | 3,71 | 4,82 | 5,19 | 5,38 | 1,48 | 2,22 |
| 8 | 1081 | | 3,86 | 3,86 | 5,02 | 5,41 | 5,60 | 1,54 | 2,32 |
| 9 | 1124 | | 4,01 | 4,01 | 5,22 | 5,62 | 5,82 | 1,61 | 2,41 |
| 10 | 1167 | | 4,17 | 4,17 | 5,42 | 5,84 | 6,04 | 1,67 | 2,50 |
| 11 | 1210 | | 4,32 | 4,32 | 5,62 | 6,05 | 6,27 | 1,73 | 2,59 |
| 12 | 1253 | | 4,48 | 4,48 | 5,82 | 6,27 | 6,49 | 1,79 | 2,69 |
| 13 | 1296 | | 4,63 | 4,63 | 6,02 | 6,48 | 6,71 | 1,85 | 2,78 |
| **ΚΑΤΗΓΟΡΙΑ ΔΕ** | | | | | | | | | |
| 1 | 858 | | 3,06 | 3,06 | 3,98 | 4,29 | 4,44 | 1,23 | 1,84 |
| 2 | 918 | | 3,28 | 3,28 | 4,26 | 4,59 | 4,75 | 1,31 | 1,97 |
| 3 | 978 | | 3,49 | 3,49 | 4,54 | 4,89 | 5,06 | 1,40 | 2,10 |
| 4 | 1038 | | 3,71 | 3,71 | 4,82 | 5,19 | 5,38 | 1,48 | 2,22 |
| 5 | 1098 | | 3,92 | 3,92 | 5,10 | 5,49 | 5,69 | 1,57 | 2,35 |
| 6 | 1158 | | 4,14 | 4,14 | 5,38 | 5,79 | 6,00 | 1,65 | 2,48 |
| 7 | 1218 | | 4,35 | 4,35 | 5,66 | 6,09 | 6,31 | 1,74 | 2,61 |
| 8 | 1278 | | 4,56 | 4,56 | 5,93 | 6,39 | 6,62 | 1,83 | 2,74 |
| 9 | 1338 | | 4,78 | 4,78 | 6,21 | 6,69 | 6,93 | 1,91 | 2,87 |
| 10 | 1398 | | 4,99 | 4,99 | 6,49 | 6,99 | 7,24 | 2,00 | 3,00 |
| 11 | 1458 | | 5,21 | 5,21 | 6,77 | 7,29 | 7,55 | 2,08 | 3,12 |
| 12 | 1518 | | 5,42 | 5,42 | 7,05 | 7,59 | 7,86 | 2,17 | 3,25 |
| 13 | 1578 | | 5,64 | 5,64 | 7,33 | 7,89 | 8,17 | 2,25 | 3,38 |
| **ΚΑΤΗΓΟΡΙΑ ΤΕ** | | | | | | | | | |
| 1 | 1037 | | 3,70 | 3,70 | 4,81 | 5,19 | 5,37 | 1,48 | 2,22 |
| 2 | 1092 | | 3,90 | 3,90 | 5,07 | 5,46 | 5,66 | 1,56 | 2,34 |
| 3 | 1147 | | 4,10 | 4,10 | 5,33 | 5,74 | 5,94 | 1,64 | 2,46 |
| 4 | 1202 | | 4,29 | 4,29 | 5,58 | 6,01 | 6,22 | 1,72 | 2,58 |
| 5 | 1257 | | 4,49 | 4,49 | 5,84 | 6,29 | 6,51 | 1,80 | 2,69 |
| 6 | 1312 | | 4,69 | 4,69 | 6,09 | 6,56 | 6,79 | 1,87 | 2,81 |
| 7 | 1367 | | 4,88 | 4,88 | 6,35 | 6,84 | 7,08 | 1,95 | 2,93 |
| 8 | 1422 | | 5,08 | 5,08 | 6,60 | 7,11 | 7,36 | 2,03 | 3,05 |
| 9 | 1477 | | 5,28 | 5,28 | 6,86 | 7,39 | 7,65 | 2,11 | 3,17 |
| 10 | 1532 | | 5,47 | 5,47 | 7,11 | 7,66 | 7,93 | 2,49 | 3,28 |
| 11 | 1587 | | 5,67 | 5,67 | 7,37 | 7,94 | 8,22 | 2,27 | 3,40 |
| 12 | 1642 | | 5,86 | 5,86 | 7,62 | 8,21 | 8,50 | 2,35 | 3,52 |
| 13 | 1697 | | 6,06 | 6,06 | 7,88 | 8,49 | 8,79 | 2,42 | 3,64 |
| 14 | 1752 | | 6,26 | 6,26 | 8,13 | 8,76 | 9,07 | 2,50 | 3,75 |
| 15 | 1807 | | 6,45 | 6,45 | 8,39 | 9,04 | 9,36 | 2,58 | 3,87 |
| 16 | 1862 | | 6,65 | 6,65 | 8,65 | 9,31 | 9,64 | 2,66 | 3,99 |
| 17 | 1917 | | 6,85 | 6,85 | 8,90 | 9,59 | 9,93 | 2,74 | 4,11 |
| 18 | 1972 | | 7,04 | 7,04 | 9,16 | 9,86 | 10,21 | 2,82 | 4,23 |
| 19 | 2027 | | 7,24 | 7,24 | 9,41 | 10,14 | 10,50 | 2,90 | 4,34 |
| **ΠΙΝΑΚΑΣ 4** | | | | | | | | | |
| **ΩΡΟΜΙΣΘΙΟ ΥΠΕΡΩΡΙΑΚΗΣ ΚΑΙ ΠΡΟΣ ΣΥΜΠΛΗΡΩΣΗ ΕΡΓΑΣΙΑΣ** | | | | | | | | | |
| **ΠΡΟΣΩΠΙΚΟΥ ΥΠΗΡΕΣΙΩΝ που λειτουργούν σε 12ωρη ή 24ωρη βάση** | | | | | | | | | |
| Μ.Κ. | | Β.Μ.  Κλι­μα­κίου | Ωρο­μί­σθιο  Κλι­μα­κίου | Για Υπε-ρωριακή ή απογευ­μα­τινή εργα­σία μέχρι 22η ώρα | Για Υπερω­ριακή εργα­σία από 22η ώρα μέχρι 6η πρωϊνή πέρα από την υποχρε­ωτική | Για εργασία Κυρια­κών και εξαιρεσίμων πέραν της υποχρεω­τι­κής | | Για εργασία προς συμπλήρωση της εβδομαδιαίας υποχρεωτικής | |
| Από 6η πρωϊνή – 22η ώρα | Από 22η ώρα – 6η πρωϊνή | Νυχτερινή ή εργασίμων ημερών | Νυχτερινή ή και ημερήσια Κυρια κών και εξαιρε-  σίμων ημερών |
| **ΚΑΤΗΓΟΡΙΑ ΠΕ** | | | | | | | | | |
| 1 | | 1092 | 3,90 | 3,90 | 5,07 | 5,46 | 5,66 | 1,56 | 2,34 |
| 2 | | 1151 | 4,11 | 4,11 | 5,34 | 5,76 | 5,96 | 1,64 | 2,47 |
| 3 | | 1210 | 4,32 | 4,32 | 5,62 | 6,05 | 6,27 | 1,73 | 2,59 |
| 4 | | 1269 | 4,53 | 4,53 | 5,89 | 6,35 | 6,57 | 1,81 | 2,72 |
| 5 | | 1328 | 4,74 | 4,74 | 6,17 | 6,64 | 6,88 | 1,90 | 2,85 |
| 6 | | 1387 | 4,95 | 4,95 | 6,44 | 6,94 | 7,18 | 1,98 | 2,97 |
| 7 | | 1446 | 5,16 | 5,16 | 6,71 | 7,23 | 7,49 | 2,07 | 3,10 |
| 8 | | 1505 | 5,38 | 5,38 | 6,99 | 7,53 | 7,79 | 2,15 | 3,23 |
| 9 | | 1564 | 5,59 | 5,59 | 7,26 | 7,82 | 8,10 | 2,23 | 3,35 |
| 10 | | 1623 | 5,80 | 5,80 | 7,54 | 8,12 | 8,40 | 2,32 | 3,48 |
| 11 | | 1682 | 6,01 | 6,01 | 7,81 | 8,41 | 8,71 | 2,40 | 3,60 |
| 12 | | 1741 | 6,22 | 6,22 | 8,08 | 8,71 | 9,02 | 2,49 | 3,73 |
| 13 | | 1800 | 6,43 | 6,43 | 8,36 | 9,00 | 9,32 | 2,57 | 3,86 |
| 14 | | 1859 | 6,64 | 6,64 | 8,63 | 9,30 | 9,63 | 2,66 | 3,98 |
| 15 | | 1918 | 6,85 | 6,85 | 8,91 | 9,59 | 9,93 | 2,74 | 4,11 |
| 16 | | 1977 | 7,06 | 7,06 | 9,18 | 9,89 | 10,24 | 2,82 | 4,24 |
| 17 | | 2036 | 7,27 | 7,27 | 9,45 | 10,18 | 10,54 | 2,91 | 4,36 |
| 18 | | 2095 | 7,48 | 7,48 | 9,73 | 10,48 | 10,85 | 2,99 | 4,49 |
| 19 | | 2154 | 7,69 | 7,69 | 10,00 | 10,77 | 11,15 | 3,08 | 4,62 |
| ΓΕΝ.  Δ/ΝΤΗΣ | | 2585 | 9,23 | 9,23 | 12,00 | 12,93 | 13,39 | 3,69 | 5,54 |

**Γ. Ειδικές περιπτώσεις.**

1. Για το εκπαιδευτικό προσωπικό της πρωτοβάθμιας και δευτερο­βάθ­μιας εκπαί­δευσης για την ανάθεση διδασκαλίας του μαθήματος της ειδικό­τητάς του, προαιρετι­κής ή υποχρεωτικής (επιμίσθιο), η ωριαία αμοιβή ο­ρίζεται στο ποσό των δέκα (10) ευρώ και για μέχρι είκοσι (20) ώρες μη­νιαίως.

2. Ο αριθμός των ωρών της απογευματινής υπερωριακής απασχόλη­σης καθώς και των ωρών της υπερωριακής απασχόλησης με αποζημίωση κατά τις νυχτερινές ώρες ή κατά τις Κυριακές και εξαιρέσιμες ημέρες, των υ­παλλήλων (ειδικών συμβούλων, ει­δικών συνεργατών, μετακλητών, συ­μπεριλαμβανομένων των υπαλλήλων ειδικών θέ­σεων α΄ και β΄ βαθ­μού) που αποσπώνται ή διατίθενται ή διορίζονται για την εξυπηρέ­τηση των κα­τωτέρω Γραφείων και Υπηρεσιών, και καλύπτουν οργανικές θέ­σεις, σύμ­φωνα με τις ισχύουσες περί αυτών διατάξεις, ορίζεται ως εξής:

α) Για τους υπαλλήλους καθώς και την προσωπική ασφάλεια και τους οδηγούς, που είναι αποσπασμένοι ή διατίθενται ή διορίζονται στην Προ­ε­δρία της Δημοκρατίας, στη Γενική Γραμματεία του Πρωθυπουργού, στο γραφείο του Αντιπροέδρου της Κυ­βέρνησης, στα γραφεία των Υπουρ­γών, των Αναπληρωτών Υπουργών και των Υφυ­πουργών και στη Γενική Γραμ­ματεία της Κυβέρνησης, συνολικά το μήνα για κάθε υπάλληλο, ως ακο­λούθως:

|  |  |  |
| --- | --- | --- |
| αα) | Υπερωριακή εργασία (μέχρι 22ης ώρας) | 20 ώρες |
| ββ) | Νυχτερινή υπερωριακή εργασία |  |
|  | (από 22ης ώρας μέχρι 6ης πρωϊνής) | 8 ώρες |
| γγ) | Εργασία τις Κυριακές και εξαιρέσιμες ημέρες |  |
|  | (από 6ης πρωινής μέχρις 22ης ώρας) | 12 ώρες |

β) Για τους υπαλλήλους καθώς και την προσωπική ασφάλεια και τους οδηγούς, που είναι αποσπασμένοι ή διατίθενται ή διορίζονται στα γρα­φεία των Γενικών και Αναπληρωτών Γενικών Γραμματέων Υπουργείων και των Ειδικών Γραμματέων, συ­νολικά το μήνα για κάθε υπάλληλο, ως ακο­λούθως:

|  |  |  |
| --- | --- | --- |
| αα) | Υπερωριακή εργασία (μέχρι 22ης ώρας) | 15 ώρες |
| ββ) | Νυχτερινή υπερωριακή εργασία |  |
|  | (από 22ης ώρας μέχρι 6ης πρωϊνής) | 7 ώρες |
| γγ) | Εργασία τις Κυριακές και εξαιρέσιμες ημέρες |  |
|  | (από 6ης πρωινής μέχρις 22ης ώρας) | 8 ώρες |

Η δαπάνη που προκαλείται από την παραπάνω εργασία των περιπτώ­σεων α και β βαρύνει τις πιστώσεις των προϋπολογισμών των φορέων στους οποίους οι ανωτέρω παρέχουν τις υπηρεσίες τους.

γ) Για τους υπαλλήλους που είναι αποσπασμένοι ή διατίθενται για την εξυπηρέ­τηση των Γραφείων των Βουλευτών, των Μελών του Ευρωπαϊ­κού Κοινοβουλίου, των Πολιτικών Κομμάτων, καθώς και του Γραφείου του Επιτρόπου στην Ευρωπαϊκή Επιτροπή, συνολικά το μήνα για κάθε υπάλ­ληλο, ως ακολούθως:

|  |  |  |
| --- | --- | --- |
| αα) | Υπερωριακή εργασία (μέχρι 22ης ώρας) | 14 ώρες |
| ββ) | Νυχτερινή υπερωριακή εργασία |  |
|  | (από 22ης ώρας μέχρι 6ης πρωϊνής) | 5 ώρες |
| γγ) | Εργασία τις Κυριακές και εξαιρέσιμες ημέρες |  |
|  | (από 6ης πρωινής μέχρις 22ης ώρας) | 6 ώρες |

Οι πιστώσεις για την υπερωριακή απογευματινή, νυκτερινή απασχό­ληση ή απα­σχόληση κατά τις Κυριακές και εξαιρέσιμες ημέρες των πα­ρα­πάνω υπαλλήλων της περίπτωσης γ των οποίων η μισθοδοσία βαρύνει τον Κρατικό Προϋπολογισμό (Απο­κεντρωμένες Διοικήσεις, Υπουργεία, Νο­σοκομεία κ.λπ.) εγγράφονται στον προϋπο­λογισμό των ανωτέρω φο­ρέων για την πληρωμή των αποζημιώσεων.

Για τους υπαλλήλους που διατίθενται ή αποσπώνται στα παραπάνω Γραφεία της ίδιας περίπτωσης γ από νομικά πρόσωπα και ΟΤΑ πρώτου και δεύτερου βαθμού, των οποίων η μισθοδοσία δεν βαρύνει τον Κρατικό Προϋπολογισμό, η αποζημίωση κατα­βάλλεται από τις Υπηρεσίες που α­νήκουν οργανικά οι παραπάνω υπάλληλοι, για όσο χρονικό διάστημα είναι αποσπασμένοι ή διατίθενται στα προαναφερόμενα γραφεία.

Το ωρομίσθιο της υπερωριακής εργασίας για τους υπαλλήλους όλων των προα­ναφερόμενων περιπτώσεων α, β και γ, καθορίζεται σύμφωνα με τις διατάξεις της πα­ραγράφου Α3 (βλ. σχετικούς πίνακες).

3. Ο αριθμός των ωρών νυκτερινής, Κυριακών, πέραν του πενθημέρου και λοιπών εξαιρέσιμων ημερών εργασίας για το φυλακτικό προσωπικό και το προσωπικό καθα­ριότητας των μουσείων και αρχαιολογικών χώ­ρων του Υπουργείου Πολιτισμού και Αθλητισμού, του Κέντρου Λήψεως και Επεξεργασίας Σημάτων Συναγερμού (ΚΕ.Λ.Ε.Σ.Σ.), των Ν.Π.Δ.Δ. που ε­ποπτεύονται από το Υπουργείο Πολιτισμού και Αθλητισμού, του προσω­πικού των καταστημάτων κράτησης αρμοδιότητας του Υπουρ­γείου Δικαι­οσύνης, Διαφάνειας και Ανθρωπίνων Δικαιωμάτων, των τε­λωνεια­κών και φοροελεγκτικών υπηρεσιών του Υπουργείου Οικονομι­κών, καθώς και των υπαλλήλων του Γενικού Λογιστηρίου του Κράτους, καθορίζεται **με από­φαση του καθ’ ύλην αρμόδιου Υπουργού,** κατ’ εξαίρεση των διατάξεων της περίπτωσης β της παραγράφου Α2, στα πλαίσιο των εγκεκριμένων σχετικών πιστώσεων.

Το ωρομίσθιο της υπερωριακής εργασίας για όλους τους ανωτέρω υ­παλλήλους καθο­ρίζεται σύμφωνα με τις διατάξεις της παραγράφου Α3. Η ωριαία αμοιβή για εργασία πέραν του πενθημέρου είναι ίδια με αυτή που παρέχεται για απογευματινή υπερωρι­ακή εργασία (περ. α της παρ. Α3) και όχι αυτή για Κυριακές και εξαιρέσιμες που ισχύει μέχρι την έναρξη ισχύος του κοινοποιούμενου νόμου. Διευκρινίζεται ότι για την νυκτερινή υπερω­ριακή εργασία πέραν του πενθημέρου ισχύει το ωρομί­σθιο που προβλέπε­ται για τις καθημερινές νυκτερινές ώρες (περ. β της παρ. Α3).

Η προκαλούμενη δαπάνη για τις πέραν του πενθημέρου αποζημιώσεις του φυλα­κτικού προσωπικού και του προσωπικού καθαριότητας των μου­σείων και αρχαιολο­γικών χώρων του Υπουργείου Πολιτισμού και Αθλητι­σμού βαρύνει τον προϋπολογι­σμό του Ταμείου Αρχαιολογικών Πόρων και Απαλλοτριώσεων και καταβάλλεται από αυτό.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Συνοπτικά:**

**1. Ώρες και Υπερωρίες.**

Οι Ώρες Εργασίας διακρίνονται:

α) σε απλές Ώρες, όσες δηλαδή είναι Εντός του κανονικού Ωραρίου της εβδομαδιαίας/ημερήσιας εργασίας, και

β) σε Υπερωρίες, όσες είναι Εκτός του κανονικού Ωραρίου της εβδομα­διαίας/ημερήσιας εργασίας.

**2. Ωρομίσθιο.**

**Το ωρομίσθιο ορίζεται στο ένα διακοσιοστό ογδοηκοστό (1/280) του βασικού μισθού του μισθολογικού κλιμακίου της εκπαιδευτικής κατη­γο­ρίας του κάθε υπαλλήλου.**

**3. Αποζημίωση Ωρών Εργασίας και Υπερωριών.**

**1. Αποζημίωση για εργασία προς συμπλήρωση του υποχρεωτικού ωραρίου ή Αποζημίωση Ωρών Εργασίας Εντός του κανονικού Ωρα­ρίου:**

Ας τις κωδικοποιήσουμε για να τις έχουμε συνοπτικά, ως εξής:

**Ώρες Α΄**= Ώρες εργασίας κανονικές νυχτερινές, Εντός του κανονικού Ω­ραρίου = Ωρομίσθιο Χ 40% προσαύξηση.

**Ώρες Β΄**= Ώρες εργασίας κανονικές ημερήσιες ή νυχτερινές Αργιών, Ε­ντός του κανονικού Ωραρίου = Ωρομίσθιο Χ 60% προσαύξηση

**2. Αποζημίωση για εργασία καθ’ υπέρβαση του υποχρεωτικού ωρα­ρίου ή Αποζημίωση Υπερωριών, δηλαδή Εκτός του κανονικού Ωρα­ρίου:**

Ας τις κωδικοποιήσουμε για να τις έχουμε συνοπτικά, ως εξής:

**Ώρες Γ΄**= Υπερωρίες ημερήσιες, Εκτός του κανονικού Ωραρίου = με ένα Ωρομίσθιο η καθεμιά τους.

(=Υπερωριακή εργασία απογευματινών ωρών και μέχρι την 22η ώρα, ίση με το ωρομίσθιο (βλ. σχετικό πίνακα)).

**Ώρες Δ΄**= Υπερωρίες νυχτερινές (ή Ώρες εργασίας Εκτός του κανονικού Ωραρίου) = Ωρομίσθιο Χ 30% προσαύξηση

(=Νυκτερινή εργασία εργάσιμων ημερών που παρέχεται από την 22η ώρα μέχρι την 6η πρωινή, ίση με το ωρομίσθιο αυξημένο κατά τριά­ντα τοις εκατό (30%) (βλ. σχετικό πίνακα)).

**Ώρες Ε΄**= Υπερωρίες ημερήσιες Αργιών, Εκτός του κανονικού Ωραρίου = Ωρομίσθιο Χ 40% προσαύξηση.

(=Αργιών, από την 6η πρωινή μέχρι την 22η ώρα, ίση με το ωρομίσθιο αυ­ξημένο κατά σαράντα τοις εκατό (40%) (βλ. σχετικό πίνακα)).

**Ώρες ΣΤ΄**= Υπερωρίες νυχτερινές Αργιών, Εκτός του κανονικού Ωραρίου = Ωρομίσθιο Χ 40% προσαύξηση

(=Από την 22η ώρα μέχρι την 6η πρωινή, ίση με το ωρομίσθιο αυ­ξημένο κατά σαράντα πέντε τοις εκατό (45%) (βλ. σχετικό πίνακα)).

**4. Συνολική διάρκεια Υπερωριών ανά εξάμηνο, και ανά υπάλληλο-εργαζόμενο.**

Για τις υπερωρίες, Εκτός του νόμιμου Ωραίου) ισχύουν και τα εξής, σχε­τικά με την συνολική διάρκειά τους ανά εξάμηνο, και ανά υπάλληλο-ερ­γαζόμενο:

1) Για απογευματινή υπερωριακή εργασία μέχρι εκατόν είκοσι (120) υ­περωρίες ανά υπάλληλο και ανά εξάμηνο.

2) Για υπερωριακή εργασία κατά τις νυχτερινές ώρες ή κατά τις Κυρια­κές και εξαιρέσιμες ημέρες μέχρι ενενήντα έξι (96) ώρες για τις νυκτερινές και μέχρι ενενήντα έξι (96) ώρες για τις Κυριακές και εξαιρέσιμες ημέρες, ανά υπάλληλο και ανά εξάμηνο.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*